open-index/open-wikipedia-markdown huggingface dataset:
RhodesMustFall

duimnael|Standbeeld by die Universiteit van Kaapstad.

**#RhodesMustFall** (#RhodesMoetVal) was 'n protesbeweging deur studente wat op 9 Maart 2015 begin het. Die oorspronklike doel was om die standbeeld van Cecil Rhodes, wat voor die Universiteit van Kaapstad gestaan het, te verwyder. Die protes het wêreldwye aandag geniet en 'n verdere beweging om Suid-Afrikaanse instansies te "de-kolonialiseer" geïnspireer. 'n Beweging om koloniale en apartheid-verwante standbeelde te verwyder het ook na vore getree. Om die rede is 'n paar historiese standbeelde dwarsoor die land gevandaliseer. Hierdie gebeurtenis het die publieke opinie sterk verdeel en word daarom as omstrede beskou.
duimnael|links|Studente betoog
## Sien ook 
* Cecil John Rhodes-standbeelde

## Eksterne skakels 
*
FeesMustFall

duimnael|Betogende studente by die Universiteit van Kaapstad, 23 Oktober 2015

**#FeesMustFall** (#FooieMoetVal) is 'n protesbeweging deur studente wat in die middel van Oktober 2015 as gevolg van 'n toename in fooie aan Suid-Afrikaanse universiteite plaasgevind het. Die betogings het ook vir hoër lone vir lae-inkomste universiteitspersoneel gevra. Die protes het aan die Universiteit van die Witwatersrand begin en daarna na die Universiteit van Kaapstad, Rhodes Universiteit en ander universiteite dwarsoor die land uitgebrei.

## Eksterne skakels 
*
Paul Adams

**Paul Adams** (20 Januarie 1977 in Kaapstad) is 'n Suid-Afrikaanse krieketafrigter en 'n voormalige -speler. Hy was 'n linkshandige gewrigsdraaibouler wat sedert die 1990's sporadies vir die nasionale span uitgedraf het. Hy is ook die jongste persoon nóg wat vir Suid-Afrika toetskrieket gespeel het (18 jaar en 340 dae, in 1995). Hy het onder meer tydens die Krieketwêreldbeker 1996 vir Suid-Afrika gespeel.

duimnael|links|Boulstatistiek oor Adams se toetsloopbaan.
Adams het sy land in 45 toetse verteenwoordig. Hy het 134 toetspaaltjies teen 'n gemiddeld van 32,87 lopies per paaltjie laat kantel. Hy het ook in 24 internasionale eendagwedstryde verskyn, waartydens hy 29 paaltjies teen 28,10 lopies per paaltjie laat kantel het.

Hy het vanweë sy ongewone boulaksie ikoniese status verwerf. Strydig met afrigtingsmetodes, het hy sy gesig op die oomblik van aflewering hemelwaarts gedraai. Die Engelse krieketspeler, Mike Gatting, het per geleentheid opgemerk dat Adams se boulaksie soos "'' 'n padda in 'n voedselverwerker''" lyk. Dit het aanleiding tot sy bynaam, Gogga, gegee.

Adams is in 2012 as die breier van die Kaapse Kobras-krieketspan aangestel.

## Verwysings 
## Eksterne skakels 
* Profiel op cricketarchive.com
* Profiel op espncricinfo.com
Quanita Adams

**Quanita Adams** is 'n Suid-Afrikaanse aktrise wat in verskeie verhoog-, rolprent- en TV-produksies opgetree het. Sy het aan die Universiteit van Kaapstad studeer, waar sy haar honneursgraad in drama in 2002 verwerf het.

Adams het rolle in films soos *Forgiveness* (saam met Arnold Vosloo),  *Cape of Good Hope* en *Skeem* vertolk. Van haar noemenswaardige teaterwerk sluit in *Truth in Translation* en *At Her Feet*. Sy het ook in TV-reekse soos *Binnelanders*, *Orion*, *Erfsondes* en *Villa Rosa* gespeel.

## Pryse 
* 2003 – Fleur du Cap-prys vir die beste spel in 'n revue vir *For Colored Girls…* (saam met Amrain Ismail-Essop, Jacqui Pickering, Roshina Ratnam en Warona Seane)
* 2004 – Fleur du Cap-prys vir beste aktrise vir *Valley Song* en *At Her Feet*
* 2006 – SAFTA-toekenning vir Beste aktrise – Film
* 2008, 2009 – Fleur du Cap-prys vir beste byspeler vir *Cissie*
* 2013 – Fleur du Cap-prys vir haar hoofrol in *Boesman en Lena* (saam met Elton Landrew; deur Athol Fugard en onder regie van Iames Ngcobo).

## Verwysings
Mireia Lalaguna

**Mireia Lalaguna Royo** (geb. 28 November 1992) is ’n Spaanse model en skoonheidskoningin wat in Desember 2015 in Sanya, China, gekroon is as Mej. Wêreld 2015. Sy is die eerste Mej. Wêreld van Spanje.

## Geskiedenis 
Mireia is in 2014 gekroon as Mej. Atlántico Internacional en op 24 Oktober 2015 in Malaga as Mej. Spanje. Op 19 Desember van dié jaar is sy in China as Mej. Wêreld gekroon. Sy volg Rolene Strauss van Suid-Afrika op.

## Uitslag 
## Verwysings 
## Eksterne skakels 
*
Liesl Laurie

**Liesl Mthombeni (neé Laurie)** (gebore 28 April 1991, Johannesburg, Suid-Afrika) is ’n Suid-Afrikaanse model en skoonheidskoningin wat in 2015 as dié jaar se Mejuffrou Suid-Afrika gekroon is. Sy het die land in Sanya, China by die Mej. Wêreld-kompetisie verteenwoordig en onder die top-10 geëindig.

## Geskiedenis 
Liesl is op 29 Maart 2015 as Mej. Suid-Afrika gekroon as opvolger vir Rolene Strauss, die Mej. Wêreld van 2014. Die geleentheid is bygewoon deur Rolene en Suid-Afrika se ander twee Mej. Wêreldkoninginne, Anneline Kriel en Penny Coelen-Rey, asook 12 vorige Mej. Suid-Afrika-wenners. Liesl se ma, Karen Laurie, haar jonger suster, Michaela, en ouma Lorraine was ook in die gehoor.

Op 19 Desember 2015 het Liesl onder die top-10 geëindig in die Mej. Wêreldkompetisie in China.

## Verwysings 
## Eksterne skakels 
* Mej. SA se amptelike webtuiste
Anneline Kriel

**Anneline Kriel** (gebore 1955) is 'n Suid-Afrikaanse model, aktrise en skoonheidskoningin. Sy het in 1974 op 19-jarige ouderdom Mej. Wêreld geword nadat die Verenigde Koninkryk se Helen Morgan bedank het net vier dae ná haar kroning. Anneline was Suid-Afrika se tweede Mej. Wêreld naas Penny Coelen-Rey. 

Sy het in verskeie Afrikaanse produksies gespeel, asook in die internasionale rolprent *Kill and Kill Again*.

## Loopbaan 
Anneline was net 19 jaar oud toe sy Mej. Wêreld 1974 word. Dit was ’n onstuimige tyd in Suid-Afrika se geskiedenis omdat die land toenemend geboikot is. Die blonde Anneline is dus soms oorsee as die gesig van apartheid-Suid-Afrika uitgebeeld en state soos die Verenigde Koninkryk en Australië het geweier om haar te verwelkom op haar wêreldtoer as Mej. Wêreld. In Suid-Afrika is haar kroning egter deur baie positief ontvang.

In 1981 het sy die pop-enkelsnit *He Took Off My Romeos* uitgereik.

## Persoonlike lewe 
Anneline het grootgeword op die myndorp Witbank.

Sy het in 1980 met die hotelmagnaat Sol Kerzner getrou. Hulle is vyf jaar later geskei. Sy het in Switserland die Joodse geloof aangeneem en is in 1989 met die miljoenêr-perdeteler Phil Tucker getroud. Hulle het twee dogters, Tayla en Witney, gehad. Anneline het in 1994 aansoek om ’n egskeiding gedoen en was in 2000 in ’n toesigstryd met Tucker gewikkel. 

Sy is later met Peter Bacon, ’n hoofbestuurder en voormalige protégé van Kerzner, getroud. 

## Filmografie 
## Verwysings 
## Eksterne skakels 
* *
* Mej. SA se amptelike webtuiste
Addams Family

duimnael|Rolverdeling van die TV-reeks, *The Addams Family*, 1964

**Addams Family** is 'n denkbeeldige gesin wat in 'n Amerikaanse strokiesverhaal deur Charles Addams uitgebeeld word. Die strokiesprent is later in 'n donker humoristiese TV-reeks, 'n aantal rolprente en rekenaarspeletjies omskep. Die gesin dra swart klere en stel in die dood en allerlei vreesaanjaende dinge belang. Lede van die gesin is: *Gomez*, *Morticia*, *Uncle Fester*, *Lurch*, *Grandmama*, *Wednesday*, *Pugsley* en *Thing*.

Die *Addams Family* is 'n satiriese inverse (omgekeerde) van die ideale Amerikaanse gesin (kerngesin). Die Addamse is welgestelde en eksentrieke mense, wat totaal onbewus is van hoe vreemd en angswekkend ander mense hulle vind. Die familie bestaan selfs deels uit monsters.

duimnael|links|Jackie Coogan as *Uncle Fester* in die oorspronklike TV-reeks.

Addams se strokiesverhaal is aanvanklik in die jare 30 in die tydskrif *The New Yorker* gepubliseer. Dit het vinnig baie gewild geword. Die swart humor het veral tot mense gespreek.

## Verwysings 
## Eksterne skakels 
* Die Addams-stiging se webtuiste 
* Die nieamptelike *Addams Family*-webwerf 
*
Gerry Adams

**Gerry Adams** (Iers-Gaeliese naam: *Gearóid Mac Ádhaimh*; 6 Oktober 1948) is 'n Noord-Ierse politikus en die voormalige leier van Sinn Féin, 'n Ierse politieke party wat Noord-Ierland met die Republiek van Ierland wil verenig. Hy is ook 'n voormalige parlementslid vir Wes-Belfast. Hy het egter nie parlementsittings bygewoon nie, omdat hy nie Brittanje se gesag oor Noord-Ierland erken nie.

Weens sy bande met die Ierse Republikeinse Leër (IRL) het die Britse regering Adams jare lank verbied om na Engeland, Skotland of Wallis te reis. In die laat 1990's het hy egter met die Britse regering en ander Noord-Ierse politieke partye in gesprek getree om vrede in die streek te bewerkstellig. Die IRL het vyandighede in 1995 gestaak en in 2005 verklaar dat die oorlog verby was.

## Beknopte biografie 
duimnael|links|Adams in 2001
Gerard 'Gerry' Adams is op 6 Oktober 1948 vanuit 'n sterk nasionalistiese Katolieke familie gebore. Hy was 'n vroeë skoolverlater en 'n kroegman wat by die Ierse republikeinse beweging betrokke geraak het. In 1964 sluit hy by *Sinn Féin* en *Na Fianna Éireann* aan. Volgens hom was hy nooit 'n lid van die IRL nie, maar amptelike Britse en Ierse dokumente het hom as een van die hooggeplaaste IRL-figure in die vroeë jare sewentig beskryf.

Nadat aanhouding sonder verhoor in 1971 ingevoer is, is hy op die HMS Maidstone, 'n Britse gevangenisskip, aangehou. Hy word egter vrygelaat om aan die vredessamesprekings van 1972 deel te neem, maar is weer gearresteer om tussen 1973 en 1977 in die Long Kesh-interneringskamp, en later weer in 1978, aangehou te word.

Adams is op 14 Maart 1984 ernstig in 'n sluipmoordpoging in Belfast gewond. Drie verdagtes is vir die aanval vasgekeer en is later verhoor en gevonnis. Adams het beweer dat die Britse leër vooraf van die voorval geweet het, maar dit toegelaat het om voort te gaan.

Op 30 April 2014 is Adams as 'n verdagte in 'n moordsaak in hegtenis geneem. Jean McConville, 'n moeder van tien, is in 1972 deur IRL-lede ontvoer. Haar lyk is egter eers in 2003 gevind. Adams is daarvan verdink dat hy destyds opdrag vir die moord gegee het. Sy betrokkenheid blyk uit die sogenaamde "Boston-tapes", onderhoude wat deur die Universiteit van Boston vir 'n geskiedenisprojek opgeneem is. Tydens die opnames het IRL-lede openlik oor hul verlede gepraat en Adams se rol in die McConville-saak aan die kaak gestel. Hy is egter nie aangekla nie en het alle bewerings teen hom as kwaadwillig afgemaak en verwerp.

## Verwysings 
## Eksterne skakels
Margaret Gardiner

**Margaret Gardiner** (geb. 21 Augustus 1959 in Kaapstad) is ’n Suid-Afrikaanse joernalis en skoonheidskoningin wat in 1978 op 18-jarige ouderdom as Mej. Heelal gekroon is. Sy het die land as Mej. RSA verteenwoordig en is die eerste Suid-Afrikaner wat die Mej. Heelal-titel gewen het. 

Sy was vierde van die topvyf toe die eindronde aanbreek, maar is as wenner aangewys nadat al die deelnemers hul laaste vraag beantwoord het. By die geleentheid in Acapulco het sy die kroon ontvang van Janelle Commissiong, die eerste swart wenner van die titel.

## Verwysings 
## Eksterne skakels 
* Amptelike Mej. Heelal-webtuiste
Jo-Ann Strauss

**Jo-Ann Strauss** (* 3 Februarie 1981 in Kaapstad) is ’n Suid-Afrikaanse model, TV-persoonlikheid en sakevrou. Sy is in 2000 as Mej. Suid-Afrika gekroon en het die land in 2001 by die Mej. Heelal-kompetisie in Puerto Rico sowel as die Mej. Wêreld-kompetisie by Sun City, Suid-Afrika verteenwoordig.

## Loopbaan 
Strauss het haar BA-graad aan die Universiteit Stellenbosch verwerf. Sy het in haar jaar as Mej. Suid-Afrika haar medialoopbaan by die Afrikaanse TV-geselsprogram *Pasella* begin en was daarna ook op die Engelse leefstylprogram *Top Billing*, waar sy onderhoude met persoonlikhede soos Charlize Theron, Antonio Banderas en George Clooney gevoer het. Haar gesig het op die voorblaaie van verskeie Suid-Afrikaanse tydskrifte verskyn. ’n Jaar ná haar kroning het sy aan die sterweergawe van *Big Brother South Africa* deelgeneem, waar sy tweede geëindig het. Sy was te sien in die 2001 musiekvideo van die Ierse popgroep Westlife se enkelsnit ''When You're Looking Like That''.

Op 10 Junie 2010 het Strauss die openingseremonie vir die 2010 FIFA Wêreldbeker in Suid-Afrika saam met Thomas Gottschalk vir die Duitse televisienetwerk ZDF in 'n regstreekse uitsending vanaf Johannesburg aangebied.

## Verwysings 
## Eksterne skakels 
*
* Mej. Suid-Afrika se amptelike webtuiste
*15px Hierdie artikel is vertaal uit die Engelse Wikipedia
VIA

**VIA** is ’n Afrikaanse vermaak- en leefstylkanaal wat 24 uur per dag leefstyl- en realiteitsprogramme aanbied. Dit word op DStv-kanaal 147 uitgesaai en is op *DStv Premium-*, *Extra*, *Compact-* en *Family-*pakkette beskikbaar. Dit is Media24 se eerste televisiekanaal en word vanaf Maandag 9 November 2015 om 16:00 uitgesaai. Dit het begin met 22 nuwe programme wat op kos, diëte, verhoudings, troues en styl fokus. Die teikengroep is Afrikaanse vroue en hul gesinne.

## Programme 
* Wie's Jou Poppie? (2017 - Nou)

* Bobby & Karlien - In Jou Skoene (2017)

* Huisgenoot: Ware Lewensdramas (2017)

* Die Kontrak (2018)

## Verwysings 
## Eksterne skakels 
* VIA se webtuiste
Amy Kleinhans

**Amy Kleinhans-Curd** (* 12 Julie 1968 op Worcester) is ’n Suid-Afrikaanse skoonheidskoningin wat in 1992 die Mej. Suid-Afrika-kroon gewen het. Haar eerste prinses was ook nie-wit: die swart Augustine Masilela van Soweto wat later by die Mej. Heelal-kompetisie onder die toptien geëindig het.

’n Jaar later het Amy haar opvolger gekroon: Jacqui Mofokeng, die eerste swart en slegs tweede nie-wit Mej. Suid-Afrika.

Op 12 Desember by die Mej. Wêreld-kompetisie by Sun City, Suid-Afrika, is sy gekroon as Mej. Wêreld Afrika en het sy die topvyf gehaal. Die wenner was Julia Kourotchkina van Rusland.

Tydens die seremonie het deelnemers met hul land se vlag geparadeer. Amy het geweier om die vlag van die destydse apartheid-Suid-Afrika te dra en het eerder ’n wit vlag vasgehou wat vrede gesimboliseer het. Ná die tyd het sy ’n oproep van Nelson Mandela ontvang waarin hy haar vir dié besluit geprys het.  

Amy is deesdae ook sakevrou en is getroud met die Nieu-Seelandse sakeman Leighton Curd. Hulle het vier kinders.

In 2023 sluit Amy aan by die werklikheidsreeks Die Real Housewives van die Wynlande, wat op kykNET uitgesaai word.

## Verwysings 
## Eksterne skakels 
* Mej. Suid-Afrika se amptelike webtuiste
*15px Hierdie artikel is vertaal uit die Engelse Wikipedia
Pienk Piet

[duimnael|regs|280px|Pienk Piet, die gedenkteken ter nagedagtenis van prof. [John du Plessis.]]

duimnael|220px|Prof. John du Plessis omstreeks 1924.

**Pienk Piet** is die naam van  die standbeeld op Stellenbosch van prof. John du Plessis wat na klagtes van leerdwaling uit sy pos by die Kweekskool ontslaan is. Prof Louis Jonker, NG dosent in Ou Testament by Stellenbosch, het 'n leidende rol gespeel om die standbeeld van Du Plessis voor die Kweeksool te kry. 

Die beeld van ligroos marmer toon 'n lewensgroot **Johannes du Plessis** in 'n toga met 'n oop Bybel in die hand. Op 'n granietmuur agter die beeld staan die Du Plessis-spreuk “God verdedig die reg”. Florenci Cuairan, 'n Spaanse beeldhouer, het dit op versoek van Du Plessis se vriende gemaak. Die versoek  van die vriende dat die beeld in die tuin van die Kweekskool mag staan, is aanvanklik geweier. Sedert die oprigting daarvan in 1944 is die beeld verskeie male van standplaas verskuif en is dit ook dikwels gevandaliseer. Op 19 Junie 2006 is Pienk Piet  van die agtertuin van die Sasol Kunsmuseum  tog  na meer as sestig jaar verskuif na die voortuin van die Kweekskool. Finansiering vir hierdie waarskynlik laaste skuif is o.a. verskaf deur Het Jan Marais Nationale Fonds.

Johannes du Plessis was by uitstek die NG teoloog wat die historiese kritiek vanuit Duitsland en Nederland in die NG Kerk ingedra het. Hy het as rolmodel gedien vir onder meer Prof Ferdinand Deist en prof Louis Jonker. Tog moet erken word, dat Du Plessis se verwerping van die Genesis verhale en sy keuse vir Darwin se evolusie teorie, problematies blyk te wees gegewe sulke uitsprake deur Du Plessis: "The white and black races both have their own volks ideals, which have roots in their different pasts. There is within each volk an inborn tendency to maintain the type to which it belongs and to protect itself against deterioration. It was perhaps the right instinct that possessed the Voortrekkers to countenance no mixing of the blood with the natives. With that they not only kept their race pure, but also carried away the respect of the natives" 

Die volgende woorde is aangebring by die standbeeld by Stellenboschː

Die Stellenbosse teologieprofessor Johannes du Plessis (1868-1935) was 'n gevierde missioloog wat wyd in Afrika gereis het, 'n Bybelkenner en 'n toonaangewende figuur in die Nederduitse Gereformeerde Kerk (NG Kerk). Hy het ook 'n aktiewe rol in die ontluikende ekumeniese beweging gespeel. Prof Du Plessis het 'n kampvegter vir hoër kritiek geword op 'n tydstip toe die NG Kerk oor die algemeen die histories-­kritiese uitlegmetode as 'n gruwel beskou het, en hy is mettertyd van kettery beskuldig. 'n Uitgerekte stryd binne die kerk en voor die sekulêre regbank het gedurende die 1920's  en die 1930's gevolg met die uiteinde dat hy belet is om by die Kweekskool klas te gee. Die inskripsie spreek die wens uit dat God prof Du Plessis se nalatenskap sal bewaar.

## Verwysings
Keiserpikkewyn

duimnael|Eier

Die **keiserpikkewyn** (*Aptenodytes forsteri*) is 'n voël wat aan die familie van pikkewyne (*Spheniscidae*) en die genus van groot-pikkewyne (*Aptenodytes*) behoort. Dit is die grootste en swaarste pikkewynspesie ter wêreld en is endemies aan Antarktika. Dit is die enigste voëls wat hul eiers op ys kan lê.

## Leefwyse 
Keiserpikkewyne leef in die koudste klimaat op aarde. Temperature op die Antarktiese ys kan tot so laag as -95.6&nbsp;°C daal. Hulle broei aan die begin van die Antarktiese winter (in Maart en April) rondom die Antarktiese vasteland. Die pikkewyne kom in groot kolonies van tot 20&nbsp;000 voëls voor, waar hulle dig teen mekaar saamdrom om warm te bly. Keiserpikkewyne word gemiddeld 20 jaar oud, hoewel sommige tot 40 jaar oud kan word.

Die pikkewyne vreet meestal skaaldiere, soos kril, maar sal ook vis en inkvis vreet.

Hulle liggaamsvorm help hulle om te oorleef. Hulle het kort vlerke wat hulle help om te swem en tot 274 meter diep te duik. Die diepste duik wat aangeteken is, is 525 meter. Hulle vreet nie gedurende hierdie tyd nie, en kan tot die helfte hul gewig verloor. Hulle bondel dig teenmekaar saam terwyl hulle konstant bly beweeg. Die pikkewyne aan die buitekant van die groep sal stadig na die middel waggel. Die groep kan tot 200 meter in 24 uur aflê.

Die wyfie keer in die lente wanneer die eier uitbroei terug, waarna die mannetjie na die see gaan om te vreet, maar kom terug om die kuiken te help grootmaak. Die kuiken leef vir ongeveer 50 dae op sy ouers se voete, totdat dit sterk genoeg is om die koue self te trotseer.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Eksterne skakels 
* 
*
William Dalrymple

duimnael|links|William Dalrymple (2008)
**William Hamilton Dalrymple** (gebore 20 Maart 1965) is 'n Britse skrywer en historikus.

Hy het talle boeke oor die geskiedenis van Indië soos *The Age of Kali *(1998), *The White Mughals *(2002) en *The Last Mughal *(2006), geskryf.

## Verwysings 
## Eksterne skakels 
*  William Dalrymple se webwerf
Sondagsrokkie

'n **Sondagsrokkie** (of *Painted Lady* in Engels), is 'n vlinder, *Vanessa cardui*, en behoort tot die familie van Vierpootskoenlappers (*Nymphalidae*). Die Sondagsrokkie is 'n algemene en kleurvolle vlinder wat op al die kontinente voorkom, behalwe Antarktika en Suid-Amerika.

In Suid-Afrika is goeiekaroo een van sy voedselplante.

## Sien ook 
* Alfabetiese lys van Suid-Afrikaanse vlinders

## Verwysings
Tulu

duimnael|links|Die woord "Tulu" in Kannada-skrif
**Tulu** (Tulu: ತುಳು ಭಾಷೆ *Tuḷu bāse* [ˈt̪uɭu ˈbɒːsæ]) is 'n Drawidiese taal wat deur sowat twee miljoen mense in die Indiese deelstaat van Karnataka gepraat word. Die geskrewe vorm van Tulu gebruik die Kannada-skrif.

Die bekendste moderne spreker van Tulu is die aktrise Aishwarya Rai, wat in Mangalore gebore is.

## Verwysings 
## Eksterne skakels
Rubem Alves

**Rubem Azevedo Alves** (15 September 1933 – 19 Julie 2014) was 'n Brasiliaanse teoloog, filosoof, opvoeder, skrywer en psigoanalis. Alves word as een van die stigters van die bevrydingsteologie beskou.

## Verwysings 
## Eksterne skakels 
* .
** .
* .
* 
* .
Maria Menounos

**Maria Menounos** (gebore 8 Junie 1978) is 'n Grieks/Amerikaanse aktrise, televisie-aanbieder en joernalis.

Sy het vir nuus-programme soos *Extra* en *Access Hollywood* gewerk. Sy het ook rolle in verskeie rolprente vertolk. Menounos is in Massachusetts gebore.

## Eksterne skakels
Sjeik

duimnael|150px|Slildery van sjeik Sattam de Haddadin van Palmyra

**Sjeik** — ook **Sjeg**, **Sheik**, **Shaikh** of **Shekh** — is 'n Arabiese eretitel.  Dit beteken "ouderling" of "leier/goewerneur". Dit kan ook na Islamitiese skoliere verwys. **Sjeika** is die vroulike vorm, maar die gebruik daarvan is ongewoon in die Arabiese wêreld. 'n Wyse Sjeikh word 'n *ḥakīm* genoem en hulle word as gesagsfigure in die Arabiese gemeenskap beskou.

Dis ook moontlik dat die woord na 'n man ouer as veertig of vyftig jaar verwys.

## Gebruik as 'n van 
In Bangladesh, Indië en Pakistan is "Sheikh" 'n algemene familienaam vir Moslems. Dit beteken dat hulle dalk van Arabiese afkoms is.

## Verwysings
Wringsleutel

'n **Wringsleutel** is 'n gereedskapstuk wat gebruik word om 'n moer of bout teen 'n bepaalde wringkrag vas te draai, sodat 'n mens nie die bout of moer oor draad draai nie.

## Kyk ook 
* Skroefdraad
* Skroef
Ebrahim Hemmatnia

regs|duimnael|Ebrahim Hemmatnia
regs|duimnael|Ebrahim Hemmatnia in sy Bootfiets

**Ebrahim Hemmatnia** (gebore 25 Junie 1976) is 'n Persiese-Hollandse avontuurlustige en die eerste persoon in die wêreld wat 'n oseaan te fiets aangepak het. Hy het die Atlantiese Oseaan in 68 dae met 'n amfibiese fiets ('n mens-aangedrewe voertuig wat op beide grond en in water ry) deurkruis. Sommige van die groot stede wat hy deurkruis het is Dakar, Natal, João Pessoa, Recife, Aracaju, Salvador, Vitória, Rio de Janeiro en Sao Paulo.

## Verwysings 
## Eksterne skakels 
* Amptelike Youtube Channel
* 
*
Sasol-kunsmuseum

duimnael|Die Sasol-kunsmuseum
duimnael|Sasol-kunsmuseum

Die **Sasol-kunsmuseum** is 'n kunsmuseum te Ryneveldstraat 52 in Stellenbosch in die Wes-Kaap, Suid-Afrika. Die museum vorm deel van die Eben Dönges-sentrum op die kampus van die Universiteit Stellenbosch. 

Dit word in 'n Hollandse Neo-klassieke gebou uit 1907 gehuisves, wat in 1976 tot 'n nasionale gedenkwaardigheid verklaar is. Die gebou is aanvanklik deur die Bloemhof Skool gebruik, waarna dit gerestoureer en op 3 Oktober 1991 as 'n kunsmuseum geopen is. Die restourasiewerk is deur Sasol befonds, wat tot die naam aanleiding gegee het.

## Fotogalery 

Lêer:Stellenbosch2.JPG|Tafelberg, geskets deur Solomon Malan (1839)
Lêer:Bust of DF Malan, Stellenbosch Sasol Art Museum.jpg|Borsbeeld van D.F. Malan

## Verwysings 
* Schmidt, Leoni: Die Sasol-kunsversameling. In: Lantern. Tydskrif vir Kennis en Kultuur. Jaargang 38, nr. 2, Mei 1989
Vierpootskoenlapper

**Vierpotige** of **borselpotige skoenlappers** (*Nymphalidae*) is die grootste familie van skoenlappers met ongeveer 6&nbsp;000 spesies wat oor alle kontinente, met die uitsondering van Antarktika, voorkom. Hulle is tipies kleurryk, gewoonlik medium-groot tot groot en die twee voorpote is onderontwikkeld.

## Kenmerke 
Dié skoenlappers gebruik slegs hulle middelste en agterste paar pote om mee te loop. Die twee voorpote, wat opgekrul word, is toegerus met borseltjies en het nie kloue nie. Om dié rede word hulle borselpoot- of vierpootskoenlappers genoem.

Vierpootskoenlappers het 'n kenmerkende vlug, na elke vlerkslag is daar 'n glyvlug. Die bokant van die vlerke is dikwels opvallend gekleurd, terwyl die onderkant altyd gekamoefleerd is. Hulle hou hul kleurryke vlerke plat wanneer hulle rus, en regop om in die omgewing weg te smelt. Die vlerk se spanwydte wissel van 3 tot 15&nbsp;cm. Die geslagte het meestal verskillende kleure.

Die ruspes is gewoonlik harig of het stekels. Die papies het dikwels blink kolle. Die voorpote van die skoenlappers is nie ten volle ontwikkel nie, en dit lyk of hulle net vier pootjies het. Die voorpote word nie (soos die ander pote) gebruik om aan blare vas te klou nie, maar om die kop en antennes (voelhorings) skoon te maak.

Die volwasse skoenlapper se voeding bestaan uit verskeie vloeistowwe. Hulle kan met vrugte, mis, karkasse, urine en selfs sekere brandstowwe gelok word.

## Voortplanting 
Ronde eiers word in groepe op die blare van bome, struike en kruidagtige plante gelê. Die papie vertoon dikwels opvallende, vratagtige bulte en hang aan die punt van sy agterlyf van die gasheerplant af.

## Subfamilies 
* Apaturinae
* Biblidinae
* Calinaginae
* Charaxinae
* Cyrestinae
* Danainae
* Heliconiinae
* Ithomiinae (soms in die subfamilie *Danainae* geplaas)
* Libytheinae
* Limenitidinae
* Morphinae (soms in die subfamilie *Satyrinae* geplaas)
* Nymphalinae
* Satyrinae

## Fotogalery 

Lêer:Vanessa cardui LC0307.jpg|'n Sondagsrokkie (*Vanessa cardui*)
Lêer:Danaus chrysippus02.jpg|'n Suidelike melkbosskoenlapper (*Danaus chrysippus*)
Lêer:Blue Pansy (Junonia orithya) in Hyderabad, AP W2 IMG 1365.jpg|Padwagtertjie (*Junonia orithya*)
Lêer:Kleiner Fuchs (Nymphalis urticae).jpg|*Aglais urticae*
Lêer:Apatura iris Weinsberg 20080614 5.jpg|*Apatura iris*
Lêer:Monarch Butterfly Danaus plexippus Male 2664px.jpg|*Danaus plexippus*
Lêer:Common Buckeye, Megan McCarty76.jpg|*Junonia coenia*
Lêer:American snout butterfly.jpg|*Libytheana carinenta*
Lêer:Viceroy Butterfly.jpg|*Limenitis archippus*
Lêer:Nymphalis antiopa (Suruvaippa).jpg|*Nymphails antipoa*
Lêer:Butterfly August 2008-3.jpg|Sondagsrokkie (*Vanessa cardui*)

## Verwysings 
## Eksterne skakels 
* 
*
Mot

**Motte** (*Lepidoptera*) is insekte wat aan die orde van vlinders (*Lepidoptera*) behoort. Hulle is nou aan skoenlappers verwant, wat vanaf motte ontwikkel het. Die meeste spesies is slegs snags aktief. Hulle kan op verskeie maniere van ander vlinders onderskei word. 'n Mot se antennes (voelhorings) lyk soos klein vlerkies, en hulle vlerke word plat op die rug gevou as hulle nie vlieg nie.

Die meeste vlinders is motte. Daar is vermoedelik sowat 160&nbsp;000 spesies motte (byna tien keer soveel as die skoenlapper-spesies). Duisende van die spesies moet nog beskryf word.

duimnael|links|Twee populierpylsterte (*Laothoe populi*) wat paar.

Die meeste motte is klein: hulle word mikromotte genoem. Die groter motte is beter bekend, maar is minder algemeen. Die meeste spesies is naglewend, maar daar is uitsonderings. 'n Paar skemer- en daglewende spesies is bekend.

Bekende spesies sluit in, die sywurm, kommandowurm en kiepersol-pouoogmot.

duimnael|'n Kleremot.

## Verwysings 
## Eksterne skakels 
* 
* 
*
Seeluiperd

’n **Seeluiperd** of **luiperdrob** (*Hydrurga leptonyx*) is 'n seesoogdier wat aan die familie van robbe behoort en in die Antarktiese see leef. Naas die noordelike olifantrobbe, is die seeluiperd die grootste robspesie.

Hierdie diere kom algemeen in die Suidelike Halfrond langs die kus van Antarktika en op die meeste sub-Antarktiese eilande voor. In Suider-Afrika word hulle gereeld by die Dyer- en Malgas-eiland naby Kaapstad gesien, waar hulle onder seevoëls jag. Hulle word egter soms so ver noord as Walvisbaai opgemerk.

Die seeluiperd se rug is donkergrys en die buik is 'n ligte grys. Die nek is witterig met swart kolle, wat baie soos 'n luiperd se kolle lyk (vandaar die naam).

Seeluiperde leef ongeveer ses-en-twintig jaar (dalk langer). Hulle enigste natuurlike vyande is moordvisse en groot haaie. Hulle vreet ander robbe, pikkewyne, vis, inkvis en verskeie ander seediere.

## Verwysings 
## Eksterne skakels 
* 
*
João Havelange

[duimnael|links|Hoofsekretaris [Sepp Blatter en president João Havelange in April 1982, net voor die FIFA Sokker-Wêreldbekertoernooi in 1982]]
**Jean-Marie Faustin Godefroid "João" de Havelange** (8 Mei 1916 in Rio de Janeiro – 16 Augustus 2016 in Rio de Janeiro) was 'n voormalige Brasiliaanse sportbestuurder en die 7de president van FIFA. Hy is in 1974 tot die posisie verkies, maar bedank in 1998 nadat hy die organisasie vir 24 jaar gelei het. Hy is deur Sepp Blatter opgevolg.

In 1998, na sy uittrede, is hy as 'n ere-president van FIFA aangewys. Hy bedank egter in 2013 weens "gesondheid en persoonlike redes".

Havelange was op sy dag 'n swemmer wat sy land tydens die Olimpiese Somerspele van 1936 in Berlyn verteenwoordig het. Hy was ook deel van 'n waterpolospan wat in Helsinki aan die Olimpiese Somerspele van 1952 deelgeneem het.

Die stadion *Estádio Olímpico João Havelange* in Rio de Janeiro is na hom genoem.

## Verwysings 
## Eksterne skakels 
* 
*  Havelange op die FIFA-webwerf
Adeliepikkewyn

Die **adeliepikkewyn** (*Pygoscelis adeliae*) is 'n pikkewyn wat in Antarktika leef en broei. Die pikkewyn se snawel is kort en stomp. Die kop is swart met wit ringe om die oë. In Engels staan die voël as die *Adelie penguin* bekend.

Adeliepikkewynne is die kleinste pikkewyne in Antarktika (maar nie die kleinste pikkewynspesie nie). Die voël word ongeveer 46 tot 61&nbsp;cm hoog en weeg ongeveer 4 tot 6 kilogram (die massa van 'n huiskat). In die water kan hulle 'n snelheid van 40&nbsp;km/uur bereik.

Die pikkewyne vreet vis, inkvis en ander skaaldiere (veral kril). Soms spring hulle met 'n sierlike boog bo die water uit om asem te skep. Hulle grootste vyand is die grootskedebek.

Die wyfie lê twee eiers in September wat groen en bruin in kleur is. Die eerste eier is groter en swaarder as die tweede. Die broeityd duur ongeveer 8 weke.

Die mannetjies bou tydens die broeiperiode 'n nes wat daarna deur die wyfies geïnspekteer word. Hulle rig hulle bekke na bo en maak 'n skreeugeluid om die wyfies te verlei. Die wyfies kies 'n maat aan die hand van die roep, wat hulle gebruik om die mannetjie se massa te pyl. 'n Vetter mannetjie het meer vetreserwes en kan beter vir die eiers sorg.

Nadat die eiers gelê is, pas die mannetjies dit op terwyl die wyfies vir ongeveer twee weke na die see terugkeer. Die mannetjies vreet nie gedurende die tyd nie. Die pasgebore kuikens vorm groepe, wat deur enkele volwasse diere opgepas word.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronne 
* *Field guide to the birds of Southern Africa* Struik Publishers, Ian Sinclair 1984
Agulhas

**Agulhas** kan na een van die volgende verwys:

* Kaap Agulhas, suidelikste punt van Afrika, waar die Atlantiese en Indiese Oseane ontmoet.
* Agulhasstroom (uit die Mosambiekstroom), seestroom aan die ooskus van Suider-Afrika.
* Agulhas Nasionale Park, nasionale park by Kaap Agulhas.
* Agulhas-spinnekopbos, plant in die Proteafamilie.
* Agulhasbank, uitloper van die kontinentale bank van Afrika suid van Kaap Agulhas.
* Kaap Agulhas Plaaslike Munisipaliteit, munisipaliteit in die Wes-Kaap.
* Kaap Agulhas-vuurtoring, ligtoring by Kaap Agulhas.
* L'Agulhas, kusdorpie in die Wes-Kaap en die suidelikste nedersetting in Afrika.
* Suid-Afrikaanse navorsingsskepe:
** S.A. Agulhas
** S.A. Agulhas II
Stormbandpikkewyn

Die **stormbandpikkewyn** (*Pygoscelis antarctica*) is 'n pikkewyn wat in Antarktika asook die Bouvet-eiland leef en broei. Die voël is onmiskenbaar met die swart streep om die nek. Dit verskil van die Adeliepikkewyn; die swart op die kop strek nooit verby die oë nie. Die voël staan ook bekend as die *kenbandpikkewyn* of *keelbandpikkewyn*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronne 
* *Field guide to the birds of Southern Africa* Struik Publishers, Ian Sinclair 1984 

## Eksterne skakels 
* 
*
Suidelike olifantrob

Die **suidelike olifantrob** of **suidelike see-olifant** (*Mirounga leonina*) is 'n olifantrob wat in die Suidelike Halfrond in die Antarktiese waters voorkom. Dit is een van die twee olifantrobspesies, die ander een is die noordelike olifantrob.

## Verwysings 
## Eksterne skakels 
* 
*
Noordelike olifantrob

Die **noordelike olifantrob** of **noordelike see-olifant** (*Mirounga angustirostris*) is 'n olifantrob wat in die Noordelike Halfrond in die Arktiese waters voorkom. Dit is een van die twee olifantrob-spesies, die ander een is die suidelike olifantrob.

## Verwysings 
## Eksterne skakels 
* 
*
Agincourt

**Agincourt** kan na een van die volgende verwys:

* Slag van Agincourt, veldslag in 1415 waar die Engelse onder koning Hendrik V oor die Franse geseëvier het.
* Agincourt, dorpie in Mpumalanga, Suid-Afrika.
* Een van verskeie plekke in Frankryk, Kanada of die Republiek China.
Keiserduiker

Die **keiserduiker** (*Phalacrocorax atriceps*) is 'n voël wat leef en broei op Prins Edward-eilande in die Suidelike Oseaan. Dit is die enigste kormorant op dié eilande. Die voël word tot 61&nbsp;cm lank, is groot, wit en swart met blou oë.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronne 
* *Field guide to the birds of Southern Africa* Struik Publishers, Ian Sinclair 1984 

## Eksterne skakels 
* 
*
Kaapse platanna

Die **Kaapse platanna** (*Xenopus gilli*) is padda in die Pipidae-familie wat endemies aan Suid-Afrika is. Hulle natuurlike habitat is Mediterreense struikagtige plantegroei, varswatervleie, onderbroke varswatervleie en damme. Dit word as gevolg van 'n verlies aan habitat bedreig.

Die Kaapse platanna is die mees bedreigde paddaspesie in Suid-Afrika. Daar is nog net enkele poele oor waarin hulle alleen voorkom. Die veel groter gewone platanna (*Xenopus laevis*) baster met die kleiner Kaapse platanna en vreet hulle op. In die Kaappunt-natuurreservaat is 'n muur om 'n dam gebou om die Kaapse platanna teen die gewone platanna te beskerm.

## Verwysings
Olifantrob

**Olifantrobbe** of **see-olifante** (*Mirounga*) is 'n biologiese genus van groot robbe. Olifantrobbe is die grootste lewende roofdiere in die see. Die bulle (mannetjies) kan tot 6.5 meter lank word en het 'n verlengde, slurpagtige snoet wat baie soos 'n olifant se slurp lyk (vandaar die naam). Dié velsak (slurp) word opgeblaas as hulle opgewonde raak.

Daar is twee spesies, een in die Noordelike en een is die Suidelike Halfrond. Die suidelike olifantrob word in die Antarktiese waters aangetref, terwyl die noordelike olifantrob op die eilande van Kalifornië en Mexiko voorkom.

Olifantrobbe voer 'n swerwers-bestaan in die oseaan. Buiten die broeiseisoen kom hulle net aan wal om te vervel (verhaar). In die laat somer drom honderde olifantrobbe op strande en in modderige poele saam. Hulle lê naby aan mekaar terwyl hulle geleidelik kolle vel en hare afgooi. As die ou vel uiteindelik met 'n nuwe pels vervang is, keer hulle na die water terug.

Die paarseisoen word deur 'n bakleiery tussen die bulle voorafgegaan, wat hulle groot lywe teen mekaar werp. Die wenners paar met die koeie.

Olifantrobbe duik tot 1550 meter diep in die oseaan. Die diepste rekord wat aangeteken is, was 2&nbsp;388 meter. Die koeie duik gemiddelde 20 minute lank, terwyl die bulle tot 60 minute (1 uur) onder die water kan bly, op soek na hul gunsteling kos. Hul dieet bestaan uit vlete, inkvisse, seekatte, palings, pikkewyne en klein haaie. Hul mae bevat dikwels klippe wat hulle met hul vertering help.

Die diere is verbasend rats op die land, en kan vinniger as 'n mens oor sandduine beweeg.

## Verwysings 
## Eksterne skakels 
* 
*
Christopher Ainslie

**Christopher Ainslie** (1978-) is 'n Suid-Afrikaanse kontra-tenoor wat as een van die leidende vertolkers van kontra-tenoorrolle beskou word. Hy tree gereeld in Suid-Afrika, Brittanje en Europa op.

Ainslie bestudeer finansies aan die Universiteit van Kaapstad, waarna hy sy loopbaan as 'n geoktrooieerde rekenmeester begin. In 2005 vestig hy hom in Londen, studeer aan die Royal College of Music, waar hy met onderskeiding slaag. Hy maak sy debuut in 2008 in die Koninklike Operahuis in sir Harrison Birtwistle se opera, *The Minotaur*.

In 2007 wen hy die Michael Olivier-prys in die Händel-sangkompetisie en in 2008 is hy die eerste kontra-tenoor wat die Richard Tauber-kompetisie wen. In 2011 het hy die eerste plek in die Gianni Bergamo-kontra-tenoorkompetisie behaal.

## Verwysings 
## Eksterne skakels 
* Amptelike webtuiste
Air Force One

[duimnael|Air Force One vlieg oor [Mount Rushmore.]]
[duimnael|[Lyndon B. Johnson word twee uur na die moord op pres. John F. Kennedy as die nuwe president van die VSA in *Air Force One*, destyds nog 'n Boeing 707, beëdig.]]

**Air Force One** is die roepsein vir enige vliegtuig van die Amerikaanse Lugmag wat deur die president van die Verenigde State van Amerika gebruik word. Dit word as 'n prominente simbool van die V.S.A. se mag en invloed in die wêreld gesien.

Die Amerikaanse president vlieg gewoonlik in een van twee omgeboude Boeing 747-vliegtuie, met stertnommers 28000 en 29000. Die vliegtuie word slegs *Air Force One* genoem as die president aan boord is. Wanneer die vise-president of 'n ander hooggeplaaste amptenaar daarin vlieg, word dit *Air Force Two* genoem. Om veiligheidsredes mag die president en die vise-president nooit saam vlieg nie.

Toe pres. Richard Nixon in 1974 as president bedank het, het hy in *Air Force One* na sy huis in Kalifornië teruggevlieg. Halfpad daarheen het sy presidentskap tot 'n einde gekom, en is 'n nuwe roepsein in vlug aan die vliegtuig toegeken.

Die huidige Boeing 747-200B's kan teen 'n topsnelheid van ongeveer 1&nbsp;100&nbsp;km/h vlieg. Dit het 'n bemanning van 26 lede en bied plek vir 76 passasiers. Die vliegtuig het (soos alle 747's) drie vlakke. Die boonste vlak huisves gevorderde kommunikasietoerusting, terwyl die middelste vlak vir passasiers en kantore gebruik word, en die onderste vlak as vragruim dien. Die vliegtuie sal na verwagting in 2018 met twee Boeing 747-8's vervang word.

## Verwysings 
## Eksterne skakels 
*
Aesopus

[duimnael|links|Aesopus soos verbeeld deur [Diego Velázquez, om en by 1640]]
duimnael|links|Aesopus moralisatus, 1485

**Aesopus** (ook **Esopus**; Grieks: *Αἴσωπος* Aisopos) (620-560 v.C.) was 'n Antieke Griekse skrywer van kort stories, bekend as *Aesopus se fabels*. Die stories gebruik vermenslikte diere en lewelose voorwerpe om sedelessies oor te dra. Van sy meer bekende fabels sluit in: "*Die skilpad en die haas*", "*Die wolf en die skaapwagter*", "*Die jakkals en die druiwe*" en "*Die noordewind en die son*". Laasgenoemde word dikwels in die taalkunde gebruik om vergelykings tussen verskillende tale of variëteite van 'n taal te doen.

Daar is min oor Aesopus se lewe bekend en sy geskrifte het nie behoue gebly nie. Tog is daar talle verhale wat oor die eeue uit verskeie tale versamel is, wat aan hom toegedig word. Van die verhale word tot vandag toe nog gebruik, veral in kinderstories en strokiesprente.

In die fabel van "Die skilpad en die haas", as voorbeeld, daag 'n haas 'n skilpad vir 'n wedloop uit. Die haas is seker van sy oorwinning en neem nie die wedloop ernstig op nie. Hy neem middagslapies en sy aandag word deur allerlei dinge afgetrek. Die skilpad, daarteenoor, is doelgerig en neem die resies ernstig op. Ten spyte daarvan dat die skilpad veel stadiger is, wen hy uiteindelik die wedloop. En so is dit ook met mense, die wat volhard behaal sukses.

## Afrikaanse vertalings 
* *Die mooiste verhale van Esopus*, vertaal deur Johannes Petrus Jansen van Rensburg, 1970
* *Vyftig fabels in Afrikaans*, vertaal deur Piet Boshoff & Gafie Van Wyk, 2000, 
* *Esopus se fabels : die volledige versameling*, vertaal deur Piet Boshoff & Gafie van Wyk, 2008, 

## Verwysings 
## Eksterne skakels 
*
Akademie vir Dramakuns

Die **Akademie vir Dramakuns** (afgekort: *ADK*) is 'n akademie wat spraak-en-drama-opleiding aanbied en diplomas aan suksesvolle studente toeken. Dit is 'n invloedryke organisasie wat verskeie Afrikaanse akteurs opgelewer het. Bekende Suid-Afrikaanse akteurs, soos Deon Lotz, Wilna Snyman, Milla Louw, Annie Basson, Kristie Herbst, David Rees, Sara Louw het hulle opleiding aan die akademie ontvang.

## Geskiedenis 
Die akademie is in 1939, onder die naam *Die Kunsskool*, in Stellenbosch gestig. Die stigterslede was Anna Richter-Visser (bekende TV- en rolprentakteur, wat in onder meer Agter Elke Man gespeel het) en Aletta Gericke. In 1940 neem Suzanne van Wyk ('n toonaangewende regisseur van radiodramas) by Visser oor en word die organisasie na sy huidige naam hernoem.

In die 1940's het hulle na Kaapstad, Paarl en Wellington uitgebrei. Ateljees is later ook in Johannesburg en Pretoria geopen. In 1944 het prof. J.P.J. van Rensburg *Die vroue van Troje* uit Grieks in Afrikaans vertaal en is 'n Griekse drama die eerste keer in Afrikaans opgevoer.

Die geleidelike verskyning van dramadepartemente aan universiteite soos Stellenbosch, Pretoria, Potchefstroom en Bloemfontein het die ADK se invloed tussen 1960 en 1975 ingeperk. Hulle het egter tot in die 1980's (en daarna) 'n groot rol in die voorbereiding van akteurs gespeel.

Die aftrede en afsterwe van die leidende figure in die organisasie het tot die sluiting daarvan in die Wes-Kaap gelei (dit het in Gauteng bly voortbestaan). Op 1 April 2001 is die Wes-Kaapse tak deur Elzeth Germishuys en Marinda Engelbrecht aan die Welgemoed-kunsskool (by die Laerskool Welgemoed) heropen.

## Verwysings 
## Eksterne skakels 
* Amptelike webtuiste
* Facebook-blad
Johan Malherbe

**Johan Malherbe** was 'n Afrikaanse akteur. Hy is veral bekend vir sy rol as Hannes Sierberhagen in die TV-drama Agter Elke Man. 

## Filmografie 
* *Ring of the Nibelungs* (TV-fliek), 2004 as 'n priester (nie gekrediteer nie)
* *Boy Called Twist*, 2004 as Brakwater
* *Kap der guten Hoffnung* (Duitse TV-fliek), 1997
* *The Adventures of Sinbad* (TV-reeks), 1997 as Nurudin 
* *Mandela and de Klerk* (TV-fliek), 1997 as Minister van Binnelandse Sake
* *Game for Vultures*, 1979 as McKay - Rhodesiese patrollie
* Diamant en die Dief, 1978 as 'Wasserman' (Jacques)
* Dr. Marius Hugo, 1978 as André Rossouw
* Insident op Paradysstrand, 1973
* *Suchen Sie Dr. Suk!* (Duitse TV-reeks) as polisieoffisier, 1972
* Kavaliers, 1966 as Daan Grobbelaar
* Doodkry is Min, 1961
* Rip van Wyk, 1960 as Theunis Barnard
* Piet se Tante, 1959 as Frans Botha
* Nooi van my Hart, 1959 as Ferdie
UNIVAC I

duimnael|UNIVAC I Factronic
Die **UNIVAC I** (*UNIVersal Automatic Computer I*) was die eerste rekenaar in die Verenigde State wat ontwerp is vir kommersiële en administratiewe doeleindes. Dit was ontwerp vir die uitvoer van relatiewe eenvoudige wiskundige berekeninge en data beheer/skuif take, eerder as die komplekse wiskundige berekeninge wat verwag word van 'n wetenkaplike rekenaar.

Dit was grootliks ontwerp deur Presper Eckert en John Mauchly, the uitvinders van die ENIAC. Die ontwerp werk was begin deur hulle maatskapy Eckert–Mauchly Computer Corporation, en is eers voltooi nadat hulle maatspapy oorgeneem is deur Remington Rand (wat later deel word van Sperry, nou Unisys). In die jare voordat opvolg modelle van die UNIVAC I geproduseer is, was die rekenaar bekend as die “UNIVAC"

In 1951 was die UNIVAC voltooi. Die rekenaar weeg 15 000 kilogram en was 16 meter lank, 8 meter breed en 2,5 meter hoog. Die rekenaar bestaan uit 5 200 vakuumbuise en kon 1 900 berekeninge per sekonde doen.  Die totale stelsel benodig net meer as 35.5 m² vloerspasie.

Altesaam 46 eenhede word gebou. Die eerste model kos 159 000 Amerikaanse dollar. Die latere modelle kos , afhangende van spesifikasies tussen 1 250 000 en 1 500 000 dollar. Die aanskaffingsprys was te hoog vir universiteite. Die vervaardiger het 'n aantal eenhede aan universiteite geskenk.

'n Paar UNIVAC I stelsels het in diens gebly lank nadat die tegnologie uigedien geraak het. Die Amerikaanse Sensusburo gebruik hulle twee eenhede tot in 1963. Sperry Rand het twee eenhede in Buffalo, (deelstaat New York) gebruik tot 1968. Die versekeringsmaatskapy Life and Casualty of Tennessee in Arnhem, gebruik 'n eenheid tot 1970, meer as 13 jaar in diens.

## Verwysings
Geslagsgelykheid

duimnael|180px|Simbool vir geslagsgelykheid.

**Geslagsgelykheid** is die ideaal van gelykheid tussen mans en vroue. Dit staan in kontras met geslagsdiskriminasie wat 'n teken van geslagsongelykheid is.

In Suid-Afrika is die Kommissie vir Geslagsgelykheid verantwoordelik om gelykheid tussen mans en vroue te beskerm en te bevorder. Die kommissie is volgens die Suid-Afrikaanse grondwet van 1996 gestig ingevolge waarvan dit deur die Suid-Afrikaanse regering beheer en bestuur word. Die kommissie het vir kwotas in die parlement en korporasies geveg. Hulle bevorder ook die boodskap van geslagsgelykheid deur openbare byeenkomste en vergaderings dwarsoor die land te reël.
Alabama (dubbelsinnig)

**Alabama** kan na een van die volgende verwys:

* Alabama, 'n deelstaat in die suidooste van die Verenigde State van Amerika.
* Alabama, Klerksdorp, 'n township in Noordwes, Suid-Afrika.
* CSS Alabama, Amerikaanse oorlogskip, wat in die liedjie "*Daar kom die Alibama*” beskryf word.
* Daar kom die Alibama, tradisionele Afrikaanse liedjie.
* USS Alabama, slagskip van die Amerikaanse Vloot tydens die Tweede Wêreldoorlog.
Aladdin

duimnael|Aladdin in die magiese tuin, 'n illustrasie deur  Max Liebert uit Ludwig Fulda se *Aladin und die Wunderlampe*

**Aladdin** (ook soms **Aladin**) is 'n fiktiewe karakter in 'n bekende Midde-Oosterse verhaal, *Aladdin en die Towerlamp*. Die sprokie word in die boek, Duisend-en-een nag, aangetref. Dit is egter eers in die 18de eeu deur die Fransman Antoine Galland tot die versameling toegevoeg. Die verhaal word dikwels as 'n pantomime opgevoer. Dit is ook vir verskeie musiekblyspele, TV-reekse, rolprente en kinderboeke verwerk.

## Storielyn 
duimnael|links|Aladdin en die towergees.

Aladdin werk vir 'n towenaar wat hom opdrag gee om 'n lamp in 'n geheime grot vol juwele en kosbare skatte te gaan steel. Toe Aladdin die lamp vind en daaroor vryf, verskyn 'n towergees wat aan hom sê dat hy vir enige iets kan wens. Aladdin hou die lamp, word met die hulp van die towergees ryk en trou met die sultan se dogter. Daarna lei die towenaar Aladdin se vrou om die bos en sy verruil die lamp vir 'n gewone een. Aladdin spoor die towenaar op, maak hom dood en neem die towerlamp terug.

## Verwysings 
## Eksterne skakels 
* 
*
Alamein

**Alamein** of **El Alamein** (Arabies: العلمين, "Die twee vlae") is 'n dorp in die noorde van Egipte aan die Middellandse See. Dit lê 106 kilometer wes van Alexandrië en 240 kilometer noordwes van Kaïro. El Alamein het 7&nbsp;397 inwoners (2007).

Die dorp is bekend as die plek waar die Geallieerde magte, gelei deur veldmaarskalk Bernard Montgomery, 'n belangrike slag tydens die Tweede Wêreldoorlog teen Nazi-Duitsland en Italië gewen het. Die Duitse en Italiaanse Afrikakorps onder leiding van Erwin Rommel verloor 59&nbsp;000 man (gedood, gewond en krygsgevangenes), terwyl die Britse 8ste leër 13&nbsp;000 man verloor het. Die Duitsers het ook die grootste deel van hul tenks gedurende hierdie 12-dagse veldslag verloor. Dit was die eerste veldslag wat Duitsland sedert die Slag om Brittanje verloor het.

duimnael|links|Britse infanterie tydens die bestorming van El Alamein.

El Alamein beskik oor 'n museum wat die slag gedenk en die gebeure wat daar afgespeel het dokumenteer.

## Verwysings 
## Eksterne skakels 
*
Suidoos-Europa

duimnael|Kaart wat die ligging van Suidoos-Europa aandui.
duimnael|Geografiese kaart van die gebied.
duimnael|Spoorweë van Suidoos-Europa

**Suidoos-Europa** is 'n geografiese gebied in die suidooste van Europa wat hoofsaaklik oor die Balkanskiereiland strek.

Die volgende lande is in Suidoos-Europa geleë:
* Albanië
* Bosnië en Herzegovina
* Bulgarye
* Siprus
* Griekeland
* Kosowo
* Republiek van Masedonië
* Moldowa
* Montenegro
* Roemenië
* Serwië
* Turkye

Die volgende lande word soms as deel van Suidoos-Europa beskou, maar word meestal eerder onder Oos-Europa of Asië ingedeel:

* Armenië
* Azerbeidjan
* Georgië
Albasinidam

**Albasinidam** is 'n dam net buite Louis Trichardt (Makhado) in die Levuburivier (Luvuvhurívier) in Limpopo, Suid-Afrika. Dit is in 1952 voltooi en na João Albasini (1813-1888) vernoem.

Die damwal is 34 meter hoog, wat 'n volume van 28&nbsp;200 kubieke meter water opdam. Die dam strek ook 'n oppervlakte van 3,5 vierkante kilometer.

duimnael|links|140px|João Albasini

## Sien ook 
* Lys van grootste damme in Suid-Afrika

## Verwysings